Wara karriera professjonali ta' tnax–il sena fil-futbol fejn fost l-oħrajn lagħab mat-timijiet ta' Manchester United u Norwich u mat-tim Nazzjonali tal-Irlanda,iż-żgħażugh Philip Mulryn beda jħoss xi ħaġa nieqsa f' ħajtu minkejja s-suċċessi li kien qed jagħmel. Għalhekk waqaf sena mill-futbol u mar lura f' pajjiżu fejn hemm beda jħoss is-sejħa sabiex jingħaqad mal-Ordni Dumnikana fejn eventwalment ġie ordnat saċerdot. Iltqajna ma' dan il-patri fil-Kunvent tad-Dumnikani fir-Rabat fejn qed iqatta ftit taż-żmien qabel ma' jkompli bil-vokazzjoni f' Dublin l-Irlanda.